Nevşehir ma'a Ürgüp mutasarrıfı es-Seyyid Süleyman gayet-i şehr-i atiden bakiyye beş ay ve muvakkiti Hüseyin müddet-i örfiyye zamanın ba'de't-tasarruf ref' ve diğer muvakkiti es-Seyyid Mehmed Emin vefat etmekle yeri yevmi üç yüz akçe ile Kangırı kazasından altmış dört ay hakiki infisali olan eşraf-ı kudat-ı kiramdan sezavar-ı inayet-i şehriyari ve şayeste-i re'fet-i tacdari mevlana el-Hac Mehmed Emin fevt şod ibn Yahya el-Üsküdari da'ilerine mübtelay-ı illet ve mahall-i merhamet olduğuna binaen ve ba-terakki yevmi dört yüz akçe ile ba-müsıla tevcih olunub ba'de hulül-i vaktihi kazasker müraselesiyle ancak altı ay mutasarrıf olmak ricasına ba'de'l-arz sadaka buyuruldu.